Drogani kollane
'Drogani kollane' on magusa kirsipuu sort. Sordi aretas sakslane N. Drogan 1809. aastal Gubenis. 'Drogani kollase' vili on suur; see kaalub keskmiselt 5 g. Kirss on valkjaskollane kuni kuldkollane, veidi läikiv. Viljaliha on valkjaskollane, krõmpsuv, magus ja mahlane. Luuseeme on munajasovaalne. Vili valmib juulis. 'Drogani kollane' on suhteliselt viljakas ja külmakindel. Vili on hea kompotikirss. Eestis viljeldakse teda vähe.